અમદાવાદની સંસ્કૃતિ અને કલાને પ્રોત્સાહન આપવા તેમજ અમદાવાદીઓનો કલા જીવ ઉજાગર કરવાના હેતુથી અભિવ્યક્તિ- સીટી આર્ટસ પ્રોજેક્ટનો વિચાર અમલમાં મુકવામાં આવ્યો છે. અભિવ્યક્તિ ૩૦ દિવસ ચાલનારો એક વિશિષ્ટ કલા ઉત્સવ છે જેમાં આપણા શહેરના જ ૩૦ જેટલાં કલાકારો તેમની મૌલિક કૃતિઓની રજૂઆત કરશે, આ કલાનો આનંદ માણવા કોઈ મોંઘીદાટ ટીકીટ ખર્ચવાની જરૂર નથી, સૌના લાભાર્થે આ કાર્યક્રમ સંપૂર્ણપણે મફત રાખવામાં આવ્યો છે.